<classify> Tegete aliyeichezea Yanga kwa mafanikio makubwa ikiwemo kuisaidia kubeba ubingwa wa Tanzania Bara mara tatu katika misimu saba aliyoitumikia timu hiyo, alisema wakati anajiunga na Mwadui hakuwa sawa na ilimbidi apate muda wa kutosha kwa ajili ya kujifua ili kurudi kwenye kiwango chake.Najihisi kama nimezaliwa upya, namshukuru kocha wangu Jamhuri Kihwelo Julio kwa kunirudisha kwenye kiwango changu ambacho naamini nitakitumia kwa ajili ya kuisaidia Mwadui iweze kufanya vizuri kwenye mechi ambazo zinatukabili, alisema Tegete.Mshambuliaji huyo alisema uwezo aliokuwa nao hivi sasa anajihisi kama mtu aliyezaliwa upya, kwani amekuwa na kasi ya ajabu na kila anachokifanya anapokuwa uwanjani kinakubalika tofauti na kipindi cha nyuma kabla hajatua timu hiyo.Alisema kwa namna alivyo sawa atahakikisha anafunga katika kila mechi ambayo timu yake itacheza ili kurudia enzi zake akiwa na Yanga na timu ya taifa ya Tanzania chini ya kocha Mbrazil Marcio Maximo. Leo Tegete anatarajiwa kuiongoza Mwadui wakati itakaposhuka Uwanja wa Kambarage, Shinyanga kuikaribisha Mwadui ya huko.  <topic>: michezo 